Անտառների վիճակն այսօր վատ է 1988-ի վիճակի համեմատությամբ, բայց լավ է` 2003-ի համեմատ: Այս մասին այսօր`մայիսի 5-ին, լրագրողների հետ հանդիպման ժամանակ ասաց «Հայանտառ» ՊՈԱԿ-ի տնօրեն Մարտուն Մաթեւոսյանը: Նրա խոսքով, կան դեգրադացված տարածքներ, որակական տեսակետից փոփոխություններ: «90-ականներից սկսած` էներգետիկ ճգնաժամի, շրջափակման վիճակի պատճառով, անտառային տարածքները լրջագույն վնաս են կրել: 2003-2004թթ սկսած, խնդիրը կամաց-կամաց սկսեց լուծվել, ինչին նպաստեցին գազաֆիկացման բարձր տեմպերը, մոտ 5 անգամ ավելացել է գազօգտագործողների թիվը եւ այդքան անգամ էլ նվազել փայտի նկատմամբ պահանջարկը»,- ասաց Մարտուն Մաթեւոսյանը: